NARIADENIE KOMISIE (ES) č. 1252/2004
zo 7. júla 2004
o začatí nákupu masla v niektorých členských štátoch
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo dňa 17. mája 1999 o spoločnej organizácii trhu s mliekom a mliečnymi výrobkami (1),
so zreteľom na nariadenie Komisie (ES) č. 2771/1999 zo dňa 16. decembra 1999 ustanovujúce podrobné pravidlá uplatňovania nariadenia Rady (ES) č. 1255/1999 pokiaľ ide o intervenciu na trhu s maslom a smotanou (2), a najmä na jeho článok 2, ods. 1,
keďže:
(1)
Článok 2 nariadenia (ES) č. 2771/1999 ustanovuje, že Komisia začne alebo pozastaví nákup na 90 % intervenčnej ceny v niektorom členskom štáte akonáhle sa zaznamená, že trhová cena je v tomto členskom štáte počas dvoch po sebe nasledujúcich týždňoch, podľa danej situácie, buď nižšia, alebo rovná alebo vyššia ako 92 % intervenčnej ceny.
(2)
Na základe trhových cien oznámených novými členskými štátmi odo dňa 1. mája 2004, Komisia zaznamenala, že ceny v Estónsku, Lotyšsku, Litve, Poľsku, Českej republike a Slovensku sú počas dvoch po sebe nasledujúcich týždňoch nižšie ako 92 % intervenčnej ceny. Z tohto dôvodu je potrebné začať intervenčné opatrenia v týchto členských štátoch,
PRIJALA TOTO NARIADENIE:
Článok 1
Komisia začína nákup masla ustanovený v článku 6 ods. 1 prvý pododsek nariadenia (ES) č. 1255/1999 v Estónsku, Lotyšsku, Litve, Poľsku, Českej republike a Slovensku.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 7. júla 2004